„„AIDO“ PRIEDAS VAIKAMS 


VIENYBĖ—GALYBĖ 


Kaip mūs Jonukas ir Petrukas, 
Nėr didesnių, gal būt, draugų: 
Kartu jie žaidžia, dirba, mokos, 
Kartu jie sėda prie pietų; 


Kartu paskaito jie „Varpelį“ — 
Daug moka pasakų, dainų — 
Kartu jie maudosi upely, 
Kartu pagaudo sau žuvų. 


Jei vieną nedraugai apstoja 

Ir nori skriausti, tai tuomet 
Abu kai mūras drąsiai stoja — 
Ir kovą laimi visuomet. 


Gyvent ir dirbti bus jiems miela, 
Kova ir pergalė lengva, 
Jeigu gyvenime kas dieną 
Ištvers vienybėį visada. 

K. Tėma 


CG — 

Vėlinių dieną 


Visi žino, kas šią dieną 
reikia daryti. Prisimena šią 
dieną savo gimines, draugus 
„Ar pažistamus, kurie jau yra 
mirties slenksčiu persiskyrę su 
mumis. Eina tada aplankyti 
nors jų kapelių. 

Kartu su kitais žmonėmis 
eina ir vaikų pulkelis. Kiek- 
vienas jų ką nors neša. An- 
tanukas neša iš medžio išdro- 
žęs kryželį, Katrytė—nupintą 
iš paskutinių gėlių vainikėlį, 
Petrukas — nusipirkęs keletą 
žvakelių. 

Vaikai žino, jog čia, kapi- 
nėse, prie senosios liepos, pa- 
laidotas našlaitis Silvukas, pir- 
mos klasės draugas. 


Liepa, ištiesusi savo šakas 
ant Silvuko kapo, tyliai šlama 
liūdną dainelę. Savo lapų če- 
žėjimu aiškina Silvuko vėlei, 
kad geri vaikeliai nepamiršo 
jo ir kad jo kapelis nebus ap- 
leistas. 

Vaikai aprengė Silvuko ka- 
peli. Uždegė pastatytas žva- 


"kutes. Suklaupę pakalbėjo po- 


terėlius už jo vėlę. 

Silvuko vėlė džiaugiasi iš 
dangaus, žiūrėdama į taip gerą 
buvusių jos draugų darbą. 

O senoji liepa, iškėlusi 
savo viršūnę, skelbia apylin- 
kei apie geras šių vaikelių 
širdeles. 


y 


MG, 

Kapinės 


Ten ant aukšto kalno 

Tūno kapinynas. 

Kas ji tik aplanko, 

Svajos tam ir pinas... 
Stovi medžio kryžiai, — 
Kryžiai samanoti, 
Jie seselių mūsų 

4 Ašaroms mazgoti. 

Cia seneliai miega, — 

Mūs tautos didvyriai, 

Pergyvenę amžių, 

Vargo daug patyrę. 
Vargo daug patyrę, 
Broliai mūs, sesutės, 
Mažųjų našlaičių 
Tikrosios motutės... 

R. Guobys. 


Našlaitėlis 


Ar tai girios pušys šlama? 
Ar gegutė ten kukuoja? 
Ar lakštutė čiulbuonėlė 
Daineles savo dainuoja? 


Anei senos pušys šlama, 
Nei gegutė ten kukuoja, 
Nei lakštutė čiulbuonėlė 
Daineles savo dainuoja, — 


Tik ten verkia našlaitėlis 
Ant kapelio motinėlės. 
Verkdams skundžias motinėlei, 
Koks jo liūdnas likimėlis. 

V. Navackas. 

Vienišas 


Jau seniai surinko vaikai 
ir sunešė pastogėn morkas, 
burokus. Ežės liko dykos. Tik 
vienoj morkų ežėj stypso ko- 
pūstas. 

Pirmiau buvo jis labai ne- 
patenkintas savo kaimynėmis- 
morkomis, nuolat tik barda- 
vosi, niekindavo jas, bet šian- 
dien, netekęs draugystės, labai 
nuliūdo. Žvalgosi, dairosi, ar 
nepamatys kur morkelės ar 
burokėlio, bet kur tau — nei 
gyvos dvasios. Ilgos pasidarė 
jam rudens dienos ir baisios 
tamsios naktys. Nebemalonus 
pasidaro jam šis pasaulis, ne- 
bemeilus ir gyvenimas. Stovi 
užsimerkęs ant vienos kojos, 
snaudžia, nebesižavi, kaip se- 
niau, šiuo pasauliu, lyg visus 
jausmus praradęs, vien tik 
jaučia, kaip visas jo kūnas 
stingsta, o galva tik brinksta, 
storėja, storėja, sunkėja, o jo 
koja smilgsta, Hnksta, ir visas 
jo kūnas, negailestingai vėjo 
supamas, linguoja. 

— Tai nelemtas vienišo gy- 
venimas!-—dejuoja kopūstas.— 
Tebūnie, kaip nori... te mane 
rauja, peiliais kerta, man vis 
tiek. Nebenoriu čia vienas 
būti. 


`% 

kopūstas 


Staiga sugirgždėjo daržo 
vartai, ir įėjo daržan šeimi- 
ninkė su Magdute, krepšiais ir 
peiliais nešinos. 


— Matai, mamyt, koks di- 
delis užaugo kopūstas... Duok 
peili, aš jį nukirsiu... ` 

Sudrebėjo visas kopūsto 
kūnas, kai išgirdo taip Magdutę 
kalbant. Užsimerkė ir sukando 
dantis, pamatęs švytruojanti 
Magdutės rankoje aštrų peili. 
Sužvango peilis, sučirškėjo ko- 
pūsto kotas, ir griuvo žemėn 
vienišas kopūstas. 

Čiak-čiak, kapoja šeimi- 
ninkė su Magdute kopūstų 
galvas, lūp-lūp muša šeiminin- 
kas sukapotus kopūstus sta- 
tinėj. 

— Man kotą, man kotą!— 
prašo vaikai, sukinėdamiesi 
apie stalą. 


— O man -tai iš to di- 
džiojo kopūsto kotas — aš iš 
jo padarysiu didelį laiveli ir 
pavažinėsiu geldoje Onytės 
lėlytes, — kalba Jonelis, pa- 
duodamas didžiulę kopūsto 
galvą, kurią Magdutė parnešė 
iš morkų eželės. 
Ž. Kukutis. 


Kr 
x 


Du kart du — 
Keturi! 


„Todėl tu 


Bėgt turi! 

Lazinkos 


Seniau toje vietoje, kur dabar 
yra Lazinkų sodžius, buvo didžiu- 
liai karklynai. Tuo metu, sako se- 
nesni žmonės, čia gyveno gudai. 
Jie karklus vadina „loz a“, — nuo 
šio žodžio ir mūsų sodžių bene 
imta Lazinkomis vadinti. 

Jei iš Vilniaus važiuosime j šiau- 
rės rytus, tai už 140 km rasime 
Lazinkų sodžių. Švenčionietis tu- 
rėtų važiuoti 50 km į rytus. 

Lazinkų kaimo apylinkės gra- 
žios. I pietus žaliuoja Pajuodupio 
miškas, į vakarų pietus — gražus 
Ateselio miškelis. Už pusės kilo- 
metro plaukia Birvetos upė. 
Jos pakraščiais tęsiasi didelės pie- 
vos, apaugusios dar ir dabar kark- 
lais. Pievas vadina Pabirvetis. 
Pro sodžiaus daržus plaukia ma- 
žas Juodasai upelis. 

Per karą Lazinkų sodžius buvo 
sudegintas ir visai sunaikintas. Ta- 
čiau mūsų darbštūs tėveliai vėl jį 
atstatė dar gražesnį, negu jis buvo 
prieš karą. tan 


Lazinkų sodžius nedidelis. Ja- 
me gyvena vien lietuviai. Visi mėgs- 
ta skaityti lietuviškas knygas . ir 
laikraščius. Mūsų, vaikų, Lazinko- 
se taip pat nedaug. Apie mus kiti 
sako, kad esame pavyzdingi, geri 
ir paklusnūs tėvelių vaikai. Mes 
tokiais norime būti ir stengiames 
Dievui ir tėveliams įtikti. Mėgsta- 
me pasiskaityti „Varpelį" ir iš jo 
pasimokyti eilučių. 


Į rytus nuo mūsų kaimo gyve- 


na gudai. Tai jau visai kitos tau- 
tos žmonės. Jie kalba visai kito- 
kia kalba, ir lietuviai, gyveną to- 


liau nuo mūsų į vakarus, su jais 
jau nesusikalba. Gudai mūsų kal- 
bos pramokti nesistengia, vis lau- 
kia, kad lietuvis su jais kalbėtų 
gudiškai. Mes, lazinkiečiai, tvirtai 
laikomės savo gimtosios kalbos ir 
jiems nepasiduodame. 


O, mes niekam nepasiduosime! 


J. Steponėnas, 


- eG EREE pam 


Kiškis 


Kiškis, kiškis 
Rudas, pilkas. 
Kiškis bijo 


Senio vilko, , 


Ausys stačios, 
Akys juodos, 
Išsigando 
Kiškis uodo. 


Ir lapelio 

Kiškis bijo, 

Kiški šunys 

Vijo, vijo. 
Bet ausytes 
Jis pastatė 
Ir jo šunys 
Nebematė. 


Paulius Drevinis. 

Ir čia gyveną vaikai skaito „Varpeli“. 


Brangūs vaikučiai 


Praėjo vasara, atėjo ruduo, 
o ten ir Kalėdos jau nebe- 
toli. :Prisibėgiojote per vasarą 
po laukus, pievas, miškus, ar 
tai žąseles ar karveles bega- 
nydami, uogeles, grybus be- 
rinkdami. Gražūs mūsų lau- 
kai, pievos ir miškai, tiesa? 
O kaip sveika ir linksma po 
juos bėgioti! 

Juozukas, pamenate, pa- 
vasarį buvo visai išblyškęs, 
silpnutis, o dabar, pažiūrėkit, 
koks jis raudonikis, visai nebe 
tas vaikas. Arba Birutė... Bū- 
davo, kai tik kiek paskaitys, 


parašys, tai ir aimanuoja — 
galvą, galvą! O dabar? O da- 
bar, sako, iš karto visą „Var- 
peli“ perskaito ir „Aidą“ per- 
skaito — ir nieko, dar jai 
linksmiau. 

Birutė man rašė, kad jūs 
visi, vaikučiai, esate stipresni 
ir raudonesni, negu pavasarį. 
Labai džiaugiuosi. Mat, mums 
kasdien reikia vis stipresnių 
ir smagesnių darbininkų, nes 
darbo labai daug, oi daug! 


Tai Dieve jums padėk. 
Jūsų draugas Varpelis. 

DARZŻE 


Pilnas daržas priaugo įvairių 
daržovių: morkų, kopūstų, burokų, 
krapų ir kitų. Kai suaugo, tai ir 
bartis pradėjo. Mat, maža joms 
vietos pasidarė, ankšta. Didžiausias 
barnis kilo vienoj morkų eželėj 
Mat, kaip ten nenoromis ar per 
apsirikimą šį pavasarį šeimininkė 
pasodino vieną kopūstą tarp mor- 
kų. Išaugo iš to kopūsto storiau- 
sias kaimynas, net baisumas! O 
toks įkyrus, barningas. Nosį bai- 
siausiai užrietęs, dargi žodžio jam 


niekas pasakyti negali, taip tuoj 
ir šaukia: ; 
— Tylėk tu, virbale, skysta- 


blauzdi, laibanosi! 


Baisiai sunku buvo daržovėms 
su juo gyventi. Dar kol buvo va- 
sara, kol saulės buvo per akis, tai 
visiems užtekdavo. Bet dabar ru- 
duo, dienos trumputės, saulutė 
kaskart mažiau bešildo... O čia 
tas kopūstas kupetys vis auga ir 
auga. Ir saulutę visai užstoja. 

O vis kalba, o vis bamba. Kar- 
tą dargi pasakė, kad morka kvai- 
la, kad morkos visas protas uode- 
goj, kad neva visas morkos sko- 
nis apačioj, šaknyse. 

Jau šito mūsų morkelei buvo 
per daug. Kad nesuspigs: 


— Tu, kopūstpalaiki, tu, pus- 
galvi! ; 

— Ką? — suriko storu balsu 
kopūstas. — Kaip drįsti? Aš pus- 
galvis? Aš tau!.. 

Nežinia, kuo būtų tai visa pa- 
sibaigę, jeigu nebūtų atėjusi šeimi- 
ninkė su Maryte ir Onyte. 

Nutilo daržovės ir laukia, kas. 
čia bus. Šeimininkė tuoj stvėrė 
morkas ir burokus rauti, o Marytė 
su Onyte tvarkė ir. perrinkinėjo. 
Morkutės dargi cypė iš išgąsčio. O 
kopūstui ir galvą ėmė skaudėti iš 


baimės, nes šeimininkė ir peilį 
aštrų buvo atsinešusi. 
— Neduok, Dieve, kad ji čia 


dabar švysteltų per mano kotą, tai 
ir pargriūčiau. Oil i 

— Ar kopūstą šiandien kir- 
sime, mamyt? — paklausė Marytė. 

— Ne, kopūstas dar gali pa- 
laukti. Paskiau nukirsime. 

Į pavakarį visas daržas buvo 
dykas. Liko tik vienas kopūstas. 
Pasidarė jam nejauku, liūdna. Ne- 
bebuvo su ko bartis. Ir ėmė de- 
juoti: 

— Ką aš vienas darysiu, nė 
vienos morkelės, taip liūdna, oi, 
oi, oi! 

K. K. 


Liūdna 


Kodėl man taip liūdna daros, 
Kodėl man taip širdį gelia, 
Kai prisimenu gimtinės 
Plačia ūpę ir girdelę. 


Kodėl mano rausvą skruostą 

Vilgo ašaros lašelis? 

Kodėl daug minčių graudingų 
Tuokart man krutinėj kelias? 


Manęs laukia ten tėveliai, 
Jaunas brolis ir sesutė... 
Gal todėl man širdį gelia, 
Kad netenka kartu būti? 


V. Kuolaitis. 

Kai apsirėdome, tai šilta 


Mūsų „Varpelis“ 


Kas gi jau atstoti gali 
Mūsų skambųji „Varpeli“, 
Kurs sekmadienį kiekvieną 
Neša daug gerų naujienų? 


Kur tiek rasime eilučių, 

Pasakaičių ir žinučių, 

Kas tiek daugel džiaugsmo teikia, 2 
Ką taip branginti mums reikia? 


Kas vis mus, vaikeliai, gina, 
Kas mylėt moko tėvynę, 
Kas jos vardą didi kelia, — 
Kad ne mūs brangus „Varpelis“! 
V. Kuolaitis. 

Vyrai ir pipirai 


Kas ten skaito? 
Vyrai, vyrai! 
Kas nemoka? 
Tai pipirai... 
Kas ten rėkia? 
Vyrai, vyrai! 
Kas dainuoja? 
Tai pipirai... 
Vyrai rėkė ir dainavo, 
Tik pipirai garbę gavo. 


„Kas ten rašo? 
Vyrai, vyrai! 
Kas nemoka? 
Tai pipirai... 
Kas ten bėga? 
Vyrai, vyrai! 
Kas ten griūva? 
Tai pipirai... 
Vyrai bėgo, vyrai griuvo, 
Tik pipirams bėda buvo. 
Vytė Nemunėlis 


Auksinė gėlė 


Pasaka 


Gana seniai vienoje šalyje gy- 
veno neturtingi tėvai. Jie turėjo tik 
vieną sūnų. Atėjo tokia nelaiminga 
diena, kada abudu tėvai sunkiai 
susirgo ir mirė. Pasilikęs vienas 
sūnus, neturėdamas iš ko juos pa- 
laidoti, padegė namą su mirusių 
tėvų kūnais. Vaikas stovėjo ir žiū- 
rėjo į degantį namą su tėvų lavo- 
nais. Sudegus namui, atsisveikino 
jis su savo gimtinės kraštu ir išėjo 
į platų pasaulį laimės ieškoti. 

Eidamas per mišką, jis pamatė 
mažą arkliuką, bėgantį keliu. Vai- 
kas, arkliuką pasigavęs, su juo nuėjo 
toliau. Beeidamas susitiko važiuo- 
jantį karalių. Karaliui vaikas labai 
patiko, todėl jis panorėjo -pasiimti 
jį už tikrą savo sūnų. Karalius lie- 
pė vaikui sėsti į karietą ir kartu 
važiuoti į rūmus. Vaikas sutiko 
sėsti tik tada, jei į karietą leis įsi- 
kelti ir arkliuką. Karalius iš pradžių 
„nenorėjo priimti arkliuko, bet, vai- 
kui nenusileidžiant, sutiko. Vaiką 
rūmuose visi pamilo. Karaliai leido 
ji | mokslą. Mokslas jam labai 
sekės. : 

Toje šalyje buvo tokia sala, ku- 


rioje žydėjo auksinė gėlė. Kas tą 
gėlę nuskins, tam viskas gerai sek- 
sis. Karalius, žiūrėdamas pro žiū- 
ronus jį. salą, matydavo žydint 
auksinę gėlę, bet niekaip negalėjo 
jos nuskinti. Kartą berniukui leido 
jos pasižiūrėti. Vaikui užėjo didelis 
noras ją nuskinti. Vieną dieną nu- 
ėjęs pas savo arkliuką, apsikabino 
jo kaklą ir pradėjo gailiai verkti. 

Arkliukas paklausė žmogaus bal- 
su, ko jis verkia. Berniukas jam 
viską papasakojo ir prašė arkliuką 
jam padėti. Arkliukas vaiką nura- 
mino ir tarė: 

— Gerai, aš tau padėsiu. Tik 
tu turi karalienę paprašyti dviejų 
šilkinių skepetaičių, jas gavęs ateik 
pas mane. 

Berniukas, gaves ko reikia, nu- 
ėjo pas arkliuką. Norėdami, kad 
niekas nematytų, laukė sūtemos. 
Atėjo vakaras. Vaikas sėdo ant 
arkliuko ir išjojo. Prijojęs salą, 
berniukas savo arkliuką paliko lan- 
koje pasilsėti, o pats nuėjo gėlės 
skinti. Nuskintą gėlę gražiai susi- 
vyniojo, žiūrėdamas, kad nepažeistų 
nė vieno lapelio. Atėjo į lanką, sė- 

do ant žirgelio ir linksmas jojo 
namo. Parjojęs gėlę į rankas, atsi- 
skleidžia jos vieną lapelį ir viską 
žino. Karalius stebis jo išmintimi, 
kad jis ir vyriausią jo sūnų mokslu 
pralenkė. 

Karalius pažiūrėjo kartą pro 
žiūronus į salą ir be galo nustebo 
pamatęs, kad auksinės gėlės ne- 
bėra. Tada jis suprato, kas ją nu- 
skynė. O norėdamas geriau įsitikinti, 
jo kambario sienoje išgręžė skylę. 
Vakare žiūri karalius — berniukas 
pasiėmė gėlę, atsiskleidė jos vieną 
lapelį ir jis viską žino. Po kelių 
dienų karalius sako vaikui: 

— Kad tu toks buvai išmintin- 
gas ir drąsus nuskinti gėlę, tai iš 
tos salos atgabenk gražiąją užkeiktą 
karalaitę, kurią mano sūnus nori 
vesti, o niekaip negali jos iš tos 
salos pasiimti. 

Berniukas nusigando, bet vilties 
nenustojo. Eina pas savo mylimąjį 
arkliuką, apsikabina jo kaklą ir pra- 
deda gailiai verkti, prašyti, kad pa- 
dėtų. Arkliukas patarė berniukui 
paprašyti karalių maišelio pinigų. 
Gavęs ko prašė, išsirengė į kelionę. 
Jodami per miestą, pinigus pradėjo 
i šalis mėtyti, žmonės juos rinko 
ir mūsų keleiviams nieko nepadarė. 
Taip laimingai prajojo miestą. 

Prijojo salą, arkliuką paliko pie- 
voje, o pats nuėjo karalaitės. Ra- 
dęs karalaitę, pasiima ir nešas. 
Jam benešant, atūžė vėjas ir sako: 

— Kai susės į karietas šliūban 
važiuoti, visos karietos iškils į pa- 
dangęs, ir karalaitė vis tiek mums 
teks; o kas, girdi, tai pasakys, ligi 
kelių akmeniu pavirs. 

Berniukas neboja, žengia toliau. 

Atūžė antras vėjas ir sako: 
“ — Jeigu tas negelbės, tai vis 
tiek visi svečiai numirs, nes valgiai 
užnuodyti. Karalaitė vis tiek mums 
teks, o kas, girdi, pasakys — ligi 
juosmens akmeniu pavirs. 

Jis bėga toliau. Atūžė 
vėjas ir sako: 

— Jei tas negelbės, tai abu jau- 
nuosius pirmą naktį praris slibinas 
su dvylika > galvų, tai karalaitė 
mums vis tiek teks, o jei kas, gir- 
di, pasakys — visas akmeniu pa- 
virs. 

Berniukas grįžo su karalaite. 
Karaliaus rūmucse imta ruoštis 
vestuvėms. Į vestuvės buvo pripra- 
šyta daugybė svečių. Vaikas prašė 
karalių, kad leistų jam tvarkyti ves- 
tuves. Karalius nenorėjo sutikti, 
bet vaikas ašarodamas maldavo, 
ir karalius paskyrė jį vestuvių tvark- 
dariu. Kai karietos pas rūmus su- 
stojo, vaikas į vieną įmetė kačiuką, 
j kitą šuniuką, ir visos karietos iš- 
kilo į padanges. Jis įsakė tarnams 
atvežti kitas karietas, ir išvažiavo 
į šliubą. Paskui paėmė su staltiesė- 
mis visus valgius nuo stalo ir iš- 
metė laukan. Įsakė atnešti kitus 
valgius. Ir patys karaliai, tai maty- 
dami, nieko nesakė, bet tik liepė 
tarnams jo įsakymus vykdyti. No- 
rėdamas įeiti į karalių miegamąjį, 
pasidirbo nuo tų durų raktą. 

Jaunieji besilinksmindami 
vargo ir nuėjo pailsėti. Jiems už- 
migus, išėjo slibinas su dvylika 
galvų. Berniukas nukapojo visas 
galvas, išsipiovė liežuvius ir susi- 
dėjo į kišenę, slibino kūną užkasė 
į žeme, o kambarį gražiai išmaz- 
gojo, kad nebūtų nė žymės. Ker- 
tant slibino galvas, vienas kraujo 
lašas užkrito ant karalienės veido 
Norėdamas, kad nebūtų žymės, 
priėjo ir pasilenkė tą lašą nulaižyti, 
bet tuo tarpu pabudo karalius įr 
suriko: 

— Ką, ar tu mano žmoną bu- 
čiuoji! nužudyt tave! 

Pabudo ir karalienė. Vaikas pra- 
dėjo aiškintis ir kartu pasakoti, 
kaip jis jiems gera darė. Jis pra- 
dėjo pasakoti, kaip jis neše kara- 
laite ir ką sakė vėjas. Sakant pas- 


trečias 


pa- 

kutinius žodžius, pavirto ligi kelių 
akmeniu. Karaliai prašo, kad jis 
daugiau nebepasakotų, bet jis atsakė: 

— Pradėjau, turiu baigti, 

Sakydamas antro vėjo žodžius, 
pavirto ligi juosmens akmeniu. Juo- 
du maldauja nepasakoti, bet jis 
vis pasakoja ir, sakydamas trečio 
vėjo žodžius, visas akmeniu pavirto. 

Karaliai labai nusiminė: nežino 
kas bedaryti, kad jis tiek gera jiems 
padarė, o jie blogu atsimokėjo. 
Kelius metus palaikė akmenį kam- 
bary, pagaliau, išnešė laukan ir pa- 
dėjo prie rūmų. Eidami pro akmenį 
karaliai apsiverkdavo. 

Jie turėjo gražų vaikelį, kurį la- 
bai mylėjo. Vieną naktį abiem pri- 
sisapnavo vaikas, kurs sakė: 

— Jei norit, kad aš atgyčiau, 
išpiaukit savo sūnaus širdį ir tuo 
krauju patepkit mano akmenį. 

Karaliai atsikėlę papasakojo vie- 

nas kitam savo sapną ir nuliūdo. 
Gaila mylimojo sūnaus, bet gaila 
ir to, kurie tiek daug gera jiems 
padarė. Verkdami išpiovė sūnui šir- 
dį ir patepė jos krauju akmenį. Ir 
akmuo atvirto į žmogų. 

Nusiminęs karalius sėdėjo kam- 
bary. Atėjo pas jį geradaris ir pa- 
klausė, ko jis toks nuliūdęs. Jis 
atsakė: 

— Per tave pražudėm savo sū- 
naus gyvybę. 

— Nueikit ir pažiūrėkit: jūsų sūnus 
kambary žaidžia auksiniu obuoliu. 

Karalius nuėjęs pamatė sūnų 
žaidžiantį obuoliu. Vaikas prašė ka- 
ralių ir visus tarnus su juo kartu 
eiti į bažnyčią. Pasiėmė savo arkliu- 
ką ir su visais nuėjo į bažnyčią. 
Bažnyčioje ištarė: 

— Dulkė esi, į dulkę pavirsi,—ir 
su arkliuku pavirto į dulkes. Taip 
abu draugai pabaigė savo gyvenimą. 


—— I -—— 


Ir jos atėjo mokintis... 

PIEMENĖLIO VARGAI RUDEN] 


Ak, vaikučiai mylimieji, Už visus tačiau liūdniausias. 


Vėl pas mus jau užviešėjo Piemenėlis! Apsiblausęs 
Niūrus, šaltas rudenėlis. Ir paniūręs jisai gena 
Nelinksma jau saulužėlė Savo bandą. „Dieve mano — 
Rytą teka. Nelinksma Eidams mąsto — vai kada 
Ein ganyklon ir banda. Pasibaigs ta ganiava!“ 

Kad šiek tiek išsiblaškytų Staiga pūstelėjo vėjas, 
Ir apšiltų mūs bernytis, Tamsūs debesys užėjo 
Susikuria sau lauželį. Ir pradėjo smarkiai lyti. 
Bėga, spragsi jau ugnelė, Vargšui, kaip štai čia matyti, 
O jis šildosi mielai — Tenka slėptis po medžiu — 
Bet tat trunka neilgai. Tikrai nūn ganyt sunku! 

Veidrodžio istorija 


Senovėje, kai dar nebuvo stiklo 
veidrodžių, juos atstodavo meta- 
dinės plokštelės, kurios buvo daro- 
mos iš sidabro arba iš vario ir 
alavo lydinio. Tačiau metaliniai 
veidrodžiai greitai pajuosdavo. Po 
kiek laiko žmonės išmoko: veidro- 
džius apsaugoti, pridengti juos nuo 
oro stiklu. Tokiu būdu atsirado 
pirmieji, nors ir nelabai panašūs 


į šiandieninius, stiklo veidrodžiai. 


Prabėgo dar kiek laiko, ir vie- 
nas mokslininkas išrado dabartinį 
stiklo veidrodį. Toks veidrodis pa- 
daromas ant stiklo pilant sidabro 
lydinį. Sidabras po truputį nusėda 
ir padengia stiklą žibančiomis nuo: 
sėdomis. Kad tos nuosėdos nenu- 
sitrinių, ant jų uždedamas sluok- 
snis dažų. 

Dabar veidrodžių gaminimas — 
lengvas darbas. Tačiau pries 350 
metų veidrodžius mokėjo gaminti 
tik vienas Italijos miestas — Vene- 
cija. Venecijiečiai veidrodžių gami- 
nimo būdą slėpė; miesto įstatymai 
kiekvienam, kas drįstų svetimšaliui 
išduoti paslaptį, grasino mirtimi. 
Venecijos vyriausybės įsakymu, 
visos veidrodžių dirbtuvės buvo 
perkeltos į nuošalią Murano salą, 
į kurią neleisdavo svetimšalių. Tais 
laikais Murano saloj buvo 40 dide- 
lių veidrodžių gamybos įmonių, 
kuriose dirbo keli tūkstančiai dar- 
bininkų. Tiktai į vieną Prancūziją 
kasmet buvo išvežama 200 veidro- 
džių dėžių. Murano saloje buvo 
gaminami ne tik veidrodžiai, bet ir 
įvairūs balto ir spalvoto stiklo in- 
dai, kurie buvo garsūs visame pa- 
saulyje. 

Murano salos meisteriai čia bu- 
vo labai gerbiami. Stikliaus vardas 
buvo ne mažiau garbingas, kaip 
bajoro. Salą valdė pačių stiklių ren- 
kama taryba. Tik vienu atveju stik- 
ių laisvė buvo aprėžta: įstatymai 


jiems griežtai draudė vykti į sveti“ 
mus kraštus. Mirtis grėsė ne tik 
pabėgusiems, bet ir jų šeimoms, 
likusioms Venecijoj. Ir vis dėlto 
venecijiečiams nepavyko išlaikyti 
savo paslapties. 


Kartą Prancūzijos pasiuntinys 
Venecijoj gavo iš Paryžiaus slaptą 
laišką, kurį siuntė ministeris Col- 
bert'as. Pasiuntiniui buvo įsakyta 
surasti darbininkų naujai karališkai 
veidrodžių manufaktūrai Paryžiuje. 
Manufaktūromis tada buvo vadina- 
mos pramonės įmonės, kuriose 
dirbo daug darbininkų, kiekvienas 
savo įrankiu. Mašinų tada dar ne- 
buvo. 

Pasiuntinys gerai žinojo, kaip 
sunku pavilioti darbininkus iš Mu- 
rano stiklo dirbtuvių, bet vis dėlto 
pasiryžo. Jau tą patį vakarą prie 
Prancūzijos pasiuntinybės rūmų, 
kurie, kaip ir visi Venecijos rūmai, 
stovėjo kanalo krante, -priplaukė 
uždengta gondola. Iš gondolos iš- 
lipo petingas vyras, apsisupęs juo- 
du apsiaustu ir nuėjo į rūmus. Kai 
jis vėl išėjo iš rūmų, buvo praėję 
kelios valandos. 

Nuo to laiko paslaptingasis vy- 
ras ėmė dažnai lankyti pasiuntiny- 
bės rūmus. O tasai vyras buvo sa- 
vininkas mažos krautuvėlės Murano 
saloje. Jis, prancūzų pasiuntinio pa- 
pirktas, prikalbėjo keturis stiklius 
bėgti į Prancūziją. 

Praslinko kelios savaitės, ir 
vieną tamsią naktį prie Murano 
salos kranto priplaukė laivas su 24 
nuo galvos iki kojų apginkluotais 
vyrais. Iš tamsumos išėjo keturi 
stikliai, mūsų pažįstamo krautuvi- 
ninko vedami. Jis įsėdo į laivą ir 
nuplaukė į Prancūziją, o krautuvi- 
ninkas grįžo namo, slėpdamas po 
apsiausto skvernu savo pelną — 
2.000 lyrų. 

Darbas 


Dirba seneliukas, 
Dirbk ir tujen, vaike. 
Man tėvelis sakė: 

— Darbas viską teikia. 


Darbas žmogų puošia, 
Darbas žmogų kelia, 
Ar tu būsi rūmuos, 
Ar prastoj lūšnelėj. 


Darbas mus maitina, 
Darbas vargą dildo, 
Darbas mūsų kluonus 
Ir namus pripildo. 


Darbas art ir sėti 

Ir knygas skaityti, — 
Tai nebėk nuo darbo, 
Mielasai brolyti. 


Paulius Legas. 


000 


Linų | marka 


Girdėjome, kaip gėlais rudens 
rytais kluone paukšėjo ir paukšėjo. 
Jau dienai prašvitus, bėgdavome 
visi trys ir nuo pado semdavome 
saujomis tamsias geltonas linų 
sėkias — sėmenis. Pūtėme iš jų 
pelus ir dulkeles, leidome pro 
pirštus slidžius plokščius grūdelius. 
Vyresnieji kreivomis žiūrėjo į tokį 
mūsų darbą, todėl užsidarydavome 
kluone ir ten sėmenimis pirkliau- 
davome. Vyresnis už mus su Pra- 
nyte Juozukas pradėjo vieną dieną 
pasakotį mums, kaip vieno pirklio 
žmona sėmenų aruode paskendo. 

— Aš nepaskęsčiau, — pasa- 
kiau, — juoko daiktas išplaukti iš 
aruodo. 

— Sėmenyse, sako, paplaukti 
negalima. Atsigulsi ar atsistosi — 
taip ir skęsti, kaip akmuo. 

— Pamėginkime, — pasiūlė Pra- 
nytė. 

Tuojau nutvėrę grėblius sustū- 
mėme didesnę krūvą sėmenų 
1 vieną draugę ir paeiliui mėgino- 
me plaukti. Kaip tik gulsime kuris, 
tuoj visas ir pasineriame slidžiuose 
plokščiuose grūdeliuose. Sėmenys 
lenda ausysna, nosysna, burnon. 


— Tai kaip? — juokėsi iš ma- 
nęs Juozukas, — moki sėmenyse 
plaukti? 

— Kad tuoj pasiekiu padą. Jei 
būtų giliau, tikrai plaukčiau. 

— Jei būtų giliau, tikrai pa- 
skęstum. Ci 

— Va, pažiūrėk, —kalbėjau jam, 
stumdydamas išsklaidytą krūvą, — 
tuoj tau parodysiu, kaip reikia sė- 
menyse plaukti. 

Kai aš griuvau plaukti, gir- 
dėjau, kad Juozukas su Pranyte 
pumpo juokais. Staiga nutilo ir 
baidančiai pasakė: 

— Ateina... Slėpkimės... 

Maniau, kad juokauja, todėl 
taškiau krūvą visosna pusėsna, 
stengdamasis nors per pėdą pa- 
plaukti. Pačiame jėgų įtempime 
kluono vartai suzirzėjo ir akinanti 
dienos šviesa pamatė mane gulintį 
ant krūvos sėmenų. 


— Ak tu, vaikeli, ką tu čia da- 


bar darai? — išgirdau motinos. 
balsą. 

Karštas, kaip ugnis, pašokau 
nuo sėmenų krūvos, bailiai dai-- 


riausi aplink: Juozuko su Pranyte 

lyg nebūta, nudelbiau akis, mo- 
tina tesė: 

— Ateis tuoj tėvas, gausi kai- 
Jin. Kas tai matė, sėklą taip bars- 
tyti. 

-° — Kad aš... aš, mama... ėjau... 
paslydau ir... pagriuvau... 

— Taigi... pagriuvai tu. 

— O kai Juozukas pasakojo, 
kad pirklio žmona nuskendusi sė- 
menų krūvoj, tai aš prisiminęs no- 
rėjau išplaukti. 

— Ne krūvoj, aš tau sakiau, 
‘bet aruode, — atsiliepė Juozukas 
muo šieno. 

— Tai jūs visi čia. Greičiau iš 
kluono! Mokytojas, ana, jau ateina, 
© jūs dar pamokų nė nepažiūrė- 
jote. 

x 


Praėjo kelios dienos. Sėmenis 
"tėvas išvėtė, supilstė maišuosna ir 
išvežė parduoti. Linus tuo tarpu 
ssurišo dideliais pėdais ir vos-vos 
kartimi susiekdamas nuvežė mar- 
kon. Marka buvo ežerėly, kuris 
tarp kelmų ir liūnų teliūskavosi. 
Pasakojo senesnieji, kad ten ka- 
daise buvęs didelis ežeras, bet 
„atsitikę taip, kad prakiurusi žemė, 
ir visas vanduo ton kiaurymėn su- 
bėgęs. Tada palikęs tik tokis eže- 
rėlis, kokis ir dabar tebėsą. Ir kaip 
tik toj vietoj, kur buvusi toji kiau- 
rymė. Vyrai kalba, kad ežerėlio 
vanduo siekiąs net vidų žemės, 
giliausiai. Sako, ežerėlis visai ne- 
turįs dugno. Kišę ilgiausias kartis, 
jokiu būdu dugno nepasiekę. 

Tik viename kampe yra pri- 
„grūsta daug akmenų, kelmų, velė- 
nų. Tenai ir merkia linus. Tą vietą 
vadina — marka. 

Jau kelinti metai, kaip rudens 
metu matome vis sumerktus van- 
-denin linų pėdus, užvarytus kuo. 
lais nuo ežerėlio, apkrautus šako- 
mis ir prislėgtus akmenimis. Daž- 
nai, būdavo, pakalbame, kaip čia 
mors kartą ant tos markos užbristi. 

Mėginome ne kartą, bet vis, bū- 
davo, gilu ir gilu. 

iemet — kitaip. Pilna marka 
linų. Tik siauras vandens ruožas 
skiria marką nuo liūno. Užžergti 
dar negalima, bet įsibėgėjusiam 
užšokti, tai tik akimirkos darbas. 
Strikt ir ant markos. 


* 


Sekmadienį, kai turėjome dau- 
giau laiko, kai daugumas namiškių 
išsirengė bažnyčion, o namuose 
liko tik viena teta, išsirengėme 
prie linų markos. i 

Mudu su Juozuku užšokome 
kaip mat. Bet Pranytei vis drąsos 
buvo maža. Pagaliau, šoko ir jinai. 
Atsistojo visai ant kraštelio mar- 
kos. Kojos vandenyje atrodė baltos 
kaip popieris, jos ėmė kiek slysti. 
Pranytė sviriudžiavo, mosikavo ran- 
komis, norėdama išsilaikyti. Mes 
su Juozuku skubėjome jai pagal- 
bon. Tuo sykiu marka kiek pa- 
linko ir mes visi pliumpterėjome 


į vandenį. Salta, nors tu imk ir 
verk vietoj. Bet nebuvo kada nei 
verkti, nei drebėti. Reikėjo lipti 


iš vandens. 

Visi šlapi, sulig pažastim van- 
deny, braidžiojome ir braidžiojome. 
Nieku būdu negalėjome užlipti ant 
liūno. Pamygi kiek įkibęs — ir 
linksta visas. O viršun bėga šaltas 
šaltas vanduo. Pagaliau, atradome 
tą kelmelį, nuo kurio ant markos 
šokome, bet ir ten maža ką gel- 
bėjo. Nebuvo kur atsispiria. Kojos 
lindo į dumblą. Pakeltos bėgo po 
kelmeliu. O iš ten, iš apačios, 
taip buvo šalta, taip baisu. Atsi- 
minėme visus pasakojimus apie 
ežerėlį. Apie tą kiaurymę net iki 
žemės vidaus. 

— Velniui tokioje vietoje linus 
merkia, — pyko Juozukas. 

— Daugiau ant markos nie- 
kuomet nešoksiu, — ryžosi Pra- 
nytė. 

— Kad ne tu, viskas būtų bu- 
‘ve tvarkoje, — prikišau jai aš. 

Tada Pranytė pradėjo verkti. 

— Nežliumbk, boba! — sudrau- 
dė ją Juozukas. — Reikia greičiau 
iš vandens lipti. O tai nuslysime 
greit į tą gilių gilybę, — parodė 
ranka į vilnijantį ežerėlį. 

— Lipame ant marko, — pa- 
siūliau aš, — kitaip mes čia užsi- 
kamuosime. 

Tik kojų pirštais jau pasispir- 
dami, kad giliau neįlįstumėme, visi 
mėlynomis rankomis ir pamažėli 
lipome. Marka judėjo, svyravo. 
Atrodė mums, plaukiame su juo 
į patį ežerėlio vidų. 

— Tai prapuolėme, tai prapuo- 
lėme, — kartojame vienas po kitą. 

Jau jau buvome beveik vir- 
šuje. Bet ėmė ir išslydo keli linų 
pėdai. Kaip tik tie, už kurių bu- 
vome įsikibę. Taip ir mirkome 
dabar vandeny jau nebe du, bet 
šešiese. Su tais linų pėdais priė- 


Ten, 

jome vėl prie liūnelio  Neužlipa- 
me. O šalta. Dantis į dantį klega. 
Drebulys krečia ir iš šalčio ir iš 
baimės. 

— Durnumas! — pagriebė Juo- 
zukas kuolą. Ištraukė jį iš vandens 
ir pro jį užšliaužė ant liūnelio. 
Atkišo, jau pats tolokai atsistojęs, 
Pranytei. 

— Kabinkis drūtai, — pasakė. 
Toji įkibo. Juozukas traukė, aš 
stūmiau. Ir ji jau buvo krante. 
Tada abudu ištraukė mane. Metė- 
me kuolą atgal ant markos, ir kad 
nešėmės namo, tai nešėmės. Van- 
duo čiurkšlėmis bėgo iš drabužių. 
Mūsų su Juozuku kelnaitės tik 
dryksėjo, kai viena kalaša kliuvo 
į kitą. Pranytės kojelės tik švyt- 
ravo po šlapia kaip linų marka 
suknyte. 

+ — Daugiau žinosime, kaip linų 
markon šokinėti. 

— Ta linų marka.. 


kur... 


Ten, kur aukštą krantą muša 
Neries bangos sidabrinės; 
Kur senelis miestas rymo, 
Toksai liūdnas, nusiminęs; 


Kur aukšti bažnyčių bokštai 
Aukso galvas dangun kelia; 
Kur, ant aukšto, aukšto kalno 
Stovi kryžiai tris išbalę, — 


Ten gymiau aš, ten ir augau, 
Tenai brangiajai tevynei 
Dirbti aš pasižadejau, 

Kolei plaks širdis krūtinėj. 


P. Morkūnas. 


„Buvo tai vasarą. 


Trupinėliai 


Pasibelsti į duris 

Daugelis mūsų, be abejo, žino, 
kad prieš įeinant į svetimą butą ar 
kambarį reikia pasibelsti į duris. 
To reikalauja mandagumas. Taip ir 
jūs, mieli vaikučiai, darykite. Man- 
dagumas reikalauja taip pat belsti 
į duris švelniai, negalima daužyti. 

Seniau į duris nesibelsdavo, 
o tik jas krapštydavo. Vieno pran- 
cūzų karaliaus rūmuose prie durų 
buvo tyčia pakabintos šukos. Sian- 
dien taip jau nedarome. 

Senais Vytauto D. laikais ir pas 
mus prieš įeinant krapštydavo du- 
ris. Vytauto D. brolis Zigmantas 
buvo tuo durų krapštymu prigautas 
ir užmuštas. Jo užmušėjai pasi- 
krapštė į duris. Zigmantas pamanė, 
kad prašosi jo mylimas prijaukintas 
lokys, ir pravėrė duris. Žudikai įsi- 
veržė į kambarį ir kunigaikštį nu- 
dėjo. : 

ŽAIDIMAI 


Skrenda balandžiai 


Vaikai išsiskirsto po kambarį į ra- 
tą (rankų sau nepaduoda). Kiekvie- 


Leidėias atsakomasis redaktorius Liudvikas Cicėnas, 

nas žaidėjų pasirenka kurį javų pa- 
vadinimą: žirniai, avižos, rugiai, gri- 
kiai, miežiai ir t. t. Vienas pradeda 
kalbėti: — Mūsų balandžiai, išskridę 
į lauką, įlėkė į miežius. — Tas vai- 
kas, kurs pasivadino miežiais, turi 
greita pašokti ir tučtuojau atsakyti: 
— Ne, ne į miežius, jie įlėkė į žir- 
nius. — Tuo būdu balandžiai siun- 
tinėjami nuo vieno lauko į kitą. 
Fantą duoda tas, kuris nepakanka- 
mai greitai atsako ar ilgai galvoja, 
kitą javų vardą pasako, arba išvar- 
dina tuos javus, kurių žaidėjai ne- 
pasirinko. 

LAIŠKŲ DĖŽUTĖ. 


J St—nui. Aprašymą jau dedame, pa- 
saką įdėsime, eilute „Ruduo“ nepasinau- 
dosime. Už visa dėkojame. 


A. Petk—skui. Tamstos poezija mums 
per aukšta, mes prie jos dar nepriau- 
gome. 


V. K—čiui. Ir šį karta proza nenu- 
sisekusi. Geriau būtų paskiri nuotykiai 
aprašinėti, ne atsiminimai, ir dar liūdesio 
spalva nudažyti. Už eilutes dėkojame, 


Dilgei. Nematę negalime nieko pa- 
sakyti. Gera būtų pasimatyti ir tuo rei- 
kalu pasitarti, 


P. Dainotui. 
tinka. 


Visiems bendradarbiams. Mes esame 
labai dėkingi visiems, kas atsiunčia mums 
pasakų, eilėraščių, apsakymėlių. Daug 
kas visa tai parašo patys, kiti — nusi- 
rašo iš knygos ar iš kito laikraščio. Ne- 
gerai tik, kad tie, kas iš kitur nusirašo, 
padeda savo pavardę ir mums siunčia, 
kaipo savo kūrinį. O čia, žiūrėk, tikrasis 
autorius atsiliepia ir mums prikaišioja... 
Žinia, kad parausti reikia iš gėdos ir at- 
siprašyti. Ar negeriau būtų po tokiu eilė- 
raščiu ir parašyti to autoriaus pavardė? 
Ir autorius neprikaišiotų ir gėdos netu- 
rėtume... Taigi prašome mūsų bendradar- 
bių prisitaikyti prie šio prašymo: nesi- 
savinti nieko svetimo, rašyti tikrojo au- 
toriaus pavardę ir nurodyti, iš kur paimta 
patikęs rašinėlis. 


Vilnius „RUCH“ spaustuvė. - 


Ačiu, bet mums ne- 


